ปฏิวัติ คำไหม

ปฏิวัติ คำไหม (เกิด 24 ธันวาคม พ.ศ. 2537) เป็นนักฟุตบอลชาวไทย ปัจจุบันเล่นในตำแหน่งผู้รักษาประตูให้กับแบงค็อก ยูไนเต็ดในไทยลีก และทีมชาติไทย

 สโมสร 
 อัสสัมชัญ ยูไนเต็ด 
ปฏิวัติได้เข้าศึกษาที่โรงเรียนอัสสัมชัญธนบุรี จึงมีสิทธิ์ได้โควตาในการเล่นฟุตบอลให้กับอัสสัมชัญ ยูไนเต็ด ชุดเยาวชน

 เอสซีจี เมืองทอง ยูไนเต็ด 
เมื่อครั้งที่ปฏิวัติยังศึกษาในระดับชั้นมัธยมศึกษาปีที่ 6 เขาได้เซ็นสัญญาอาชีพกับเอสซีจี เมืองทอง ยูไนเต็ด สโมสรพันธมิตรของอัสสัมชัญ อย่างไรก็ตาม เขาแทบไม่ได้รับโอกาสลงสนาม และถูกปล่อยยืมตัวให้กับพัทยา ยูไนเต็ด อยู่ 2 ปี

 พัทยา ยูไนเต็ด และสมุทรปราการ ซิตี้ 
ในฤดูกาล 2560 ปฏิวัติได้ย้ายจากเมืองทองไปยังพัทยา หลังจากที่เคยเล่นให้กับพัทยาด้วยสัญญายืมตัว เขาได้รับการคัดเลือกจากสุรพงษ์ คงเทพ ให้เป็นผู้รักษาประตูมือหนึ่งของสโมสร

หลังจบฤดูกาล 2561 พัทยา ยูไนเต็ด ได้ย้ายที่ตั้งสนามและเปลี่ยนชื่อสโมสรเป็นสมุทรปราการ ซิตี้ ซึ่งปฏิวัติ คำไหม ยังคงเล่นให้กับสโมสรต่อไป

ในวันที่ 7 กรกฎาคม พ.ศ. 2562 ไทยลีกนัดที่สมุทรปราการเปิดบ้านเอาชนะชลบุรีไปได้ 1–0 ปฏิวัติได้รับบาดเจ็บที่กระดูกหน้าแข้งขวา ทำให้เขาไม่สามารถลงเล่นให้กับสโมสรในนัดที่เหลือของฤดูกาล อย่างไรก็ตาม จากผลงานที่ยอดเยี่ยมในเดือนก่อนหน้านั้น ทำให้เขาได้รับรางวัลผู้เล่นยอดเยี่ยมของไทยลีก ประจำเดือนมิถุนายน 2562

 เกียรติประวัติ 
แบงค็อก ยูไนเต็ด
 Thailand Champions Cup: 2023
 Thai FA Cup: 2023–24

ทีมชาติไทย
คิงส์คัพ: 2024

รางวัลส่วนตัว
 ผู้เล่นยอดเยี่ยมประจำเดือนของไทยลีก: มิถุนายน 2562

 อ้างอิง 

หมวดหมู่:นักฟุตบอลจากจังหวัดชลบุรี
หมวดหมู่:นักฟุตบอลชายชาวไทย
หมวดหมู่:บุคคลจากโรงเรียนอัสสัมชัญธนบุรี
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลอัสสัมชัญ ยูไนเต็ด
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลสมุทรปราการ ซิตี้
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นในไทยลีก
หมวดหมู่:ผู้รักษาประตูฟุตบอลชาวไทย
หมวดหมู่:ผู้เล่นในเอเชียนคัพ 2023